section_heading: Stanovništvo
paragraph_text: Godine 1999. ukupni broj stanovnika u području Golmud se procjenjivao na 200.000, a sam grad je imao 130.000 stanovnika. Prema popisu iz 2010. godine Golmud je imao 215.214 stanovnika, što čini 1,74 stanovnika na km². God. 2017. broj kućanstava u gradu Golmudu bio je 50.933, s ukupnim brojem stanovnika od 137.570, a broj stanovnika u okrugu je bio 240.494. Stanovništvo čine Han Kinezi 69,82%, a manjinsko stanovništvo (30,18%) su: Mongoli 1,77%, Tibetanci 4,20%, Huej 20,34%, Tui 1,53%, Salari 1,02%, ostale manjine 1,32%.